Keskustelu:Eilo

message: Onko jotain linjaa etunimien merkittävyydelle vs. ei merkittävyydelle? Ajatus että nimi olisi vain "ehdotettu" mutta ei esiintyisi todellisuudessa (ks. muokkausyhteenveto) perustuu väärinkäsitykseen, vrk:n mukaan nimi on 1899-2018 annettu alle 157 henkilölle.--Urjanhai (keskustelu) 17. heinäkuuta 2018 kello 10.47 (EEST)
replies: text: Oma linjani on, että noin harvinaiset nimet pois. --Lax (keskustelu) 17. heinäkuuta 2018 kello 10.51 (EEST)

text: En tiedä. Etsin tätä merkittävyyden suuntaviivoista, mutta en löytänyt esimerkkejä. Minusta on hyvin vaikea perustella, että muutamalle sadalle ihmiselle annettu nimi voisi olla järkevä tietosanakirja-artikkelin aihe muuta kuin poikkeustapauksessa. Muokkausyhteenvedossa ei ollut kyseessä väärinkäsitys, vaan kommentti artikkelin sisältöön. Onko tätä ja muita nimiä käsitelty laajasti luotettavissa lähteissä? --Epiq (keskustelu) 17. heinäkuuta 2018 kello 10.57 (EEST)

text: Toteaisin vielä, että pelkkä nimen löytyminen vrk:n nimipalvelusta ei voi riittää eikä ole tällaista laajaa käsittelyä. Sieltähän löytyy vaikka mitä ihmeellisiä nimiä, mitä ihmiset ovat keksineet historian aikana antaa. Jos nyt vedetään nimiä ihan hatusta, tällä perusteella voidaan luoda artikkelit mm. ”nimistä” Ille, Illi, Enno, Eina, Unni, Unno, Susu, Sora, Sina, Seli, Sola, Soli, Salu ja ad infinitum. --Epiq (keskustelu) 17. heinäkuuta 2018 kello 11.06 (EEST)
replies: text: :Tuo on oikea pointti koska vrk on selkeästi primäärilähde, mutta entäs esiintyminen etunimikirjoissa, joka tämänkin nimen kohdalla toteutuu? Sukunimikirjoissa oli muistaakseni sadan raja nimen ottamiselle kirjaan, mutta en muista millaisia kriteerejä on etunimikirjoissa. Etunimissähän vaikuttaa ainakin se, että kun henkilöillä on useita etunimiä, niin kakkos- ja kolmosniminä mutta ei kutsumaniminä esiintyvien nimien merkittävyys voi olla suhteessa määrään pienempi kuin sukunimien. Sukunimikirjat ja etunimikirjat, jotka Suomessa ovat alan tieteilijöiden kirjoittamia, ovat varmasti luotettavia lähteitä siinä määrin kuin tieteilijöiden kirjottamat tietokirjat nyt ylipäätään voivat olla (so. eivät jumalansanaa). Käsittelyn riittävää laajuutta voidaan arvioida. Toisaalta jos harvinaisellakin nimellä on useampi nimenkantaja, niin täsmennysivu tulee jo muutamastakin, mutta näissä nyt keskusteltavissa tämä ei toteudu eli on arvioitava itse nimen merkittävyyttä artikkelin aiheena sellaisenaan. --Urjanhai (keskustelu) 17. heinäkuuta 2018 kello 11.21 (EEST)

text: :Lisäksi yleisempien nimien harvinaisia muunnoksia, kuten Taava, voi olla mahdollista käsitellä ao. yleisen nimen artikkelissa ja tehdä niistä ohjauksia näihin. Itse asiassa noin omana tutkimuksena, jota voi yrittää kirjallisuudesta vahvistaa, epäilen että esim. tämä Eilo ei tule Eilasta vaan Eileristä siten kuin Einokin ymmärtääkseni tulee Einarista.--Urjanhai (keskustelu) 17. heinäkuuta 2018 kello 11.26 (EEST)

text: :Tai yksi vaihtoehto olisi tehdä luettelo kuten Pokemoneista. Oikeastaan en lähde esittämään arviota, missä tuon kynnyksen etunimien osalta pitäisi olla vaan jätän keskusteltavaksi.--Urjanhai (keskustelu) 17. heinäkuuta 2018 kello 11.29 (EEST)

text: Aloittelin kahvihuonekeskustelua aiheesta Sekalaista-kahvihuoneessa. Ping Epiq. --Urjanhai (keskustelu) 17. heinäkuuta 2018 kello 11.39 (EEST)
thread_title: Merkittävyys